
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 286 

27 Απριλίου 2007 


ΥΠΟΥΡΓ ΕΙΟ ΔΙΚΑΙ ΟΣΥΝΗΣ 

Αριθμ. 23620 

Προκήρυξη διαγωνισμού συμβολαιογράφου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1. Του άρθρου 25 του Κώδικα Συμβολαιογράφων 
ν. 2830/2000 (ΦΕΚ 96/16.5.2000 τ. Α'), όπως αντικα- 
ταστάθηκε με το άρθρο 11 του ν. 2993/2002 (ΦΕΚ 
58/26.3.2002 τ. Α') και με το άρθρο 59 του ν. 3160/2003 
(ΦΕΚ 165/30.6.2003 τ. Α'). 

2. Την υπ’ αριθμ. 61829/15.4.2002 απόφαση του Υπουρ¬ 
γού Δικαιοσύνης (ΦΕΚ 483 Β'/18.4.2002), όπως τροπο¬ 
ποιήθηκε με την υπ’ αριθμ. 120790/8.10.2003 (ΦΕΚ 1538/ 
Β'/17.10.2003) όμοια απόφαση. 

3. Την υπ’ αριθμ. 40123/18.5.2004 (ΦΕΚ Β'533/21.4.2005) 
απόφαση των Υπουργών Οικονομίας και Οικονομικών 
και Δικαιοσύνης περί «καθορισμού ποσού εξέταστρων 
του διαγωνισμού συμβολαιογράφων». 

4. Την υπ’ αριθμ. 56568/28.5.2004 (ΦΕΚ 842 τ. Β') απόφα¬ 
ση του Υπουργού Δικαιοσύνης, «Μεταβίβαση αρμοδιοτή¬ 
των του Υπουργού Δικαιοσύνης στο Γενικό Γραμματέα, 
στους Γενικούς Διευθυντές, στους Διευθυντές, στους 
Προϊσταμένους Τμημάτων της Κεντρικής Υπηρεσίας 
του Υπουργείου Δικαιοσύνης και στους Προϊσταμένους 
των περιφερειακών υπηρεσιών αυτού, όπως η απόφα¬ 
ση αυτή τροποποιήθηκε και συμπληρώθηκε με τις υπ’ 
αριθμ. 82834/25.8.2005 (ΦΕΚ 1304 Β') 101266/24.10.2005 
(ΦΕΚ 1490 Β') και 9311/26.1.2006 (ΦΕΚ 104 Β') όμοιες, 
προκηρύσσουμε: 

Διαγωνισμό για την πλήρωση κενών θέσεων Συμβο¬ 
λαιογράφων της περιφέρειας κάθε Εφετείου, ο οποίος 
θα διενεργηθεί την 31η Μάΐου στις έδρες των Εφετείων 
Αθηνών και Θεσσαλονίκης. 

Ο διαγωνισμός διενεργείταί: 

Α. Στην έδρα του Εφετείου Αθηνών για τους υποψη¬ 
φίους για τις έδρες Ειρηνοδικείων που υπάγονται στις 
περιφέρειες των Εφετείων Αθηνών, Πειραιώς, Πατρών, 
Ναυπλίου, Καλαμάτας, Κρήτης, Αιγαίου, Δωδεκανήσου 
και Λαμίας. Και 

Β. Στην έδρα του Εφετείου Θεσσαλονίκης για τους 
υποψηφίους για τις έδρες Ειρηνοδικείων που υπάγο¬ 
νται στις περιφέρειες των Εφετείων Θεσσαλονίκης, 
Λάρισας, Δυτικής Μακεδονίας, Ιωαννίνων, Κέρκυρας 
και Θράκης. 


Όσοι επιθυμούν τη συμμετοχή τους στο διαγωνισμό 
οφείλουν πέντε (5) ημέρες τουλάχιστον προ της ημέ¬ 
ρας ενάρξεως αυτού να υποβάλουν στο Γραμματέα 
της οικείας Τριμελούς Οργανωτικής Επιτροπής σχετι¬ 
κή αίτηση με την οποία θα δηλώνουν απαραίτητα την 
έδρα και την περιφέρεια του Ειρηνοδικείου στην οποία 
επιθυμούν να διορισθούν. 

Στην αίτηση συμμετοχής επισυνάπτονται: 

α. Πιστοποιητικό αρμόδιας αρχής, από το οποίο να 
προκύπτει ότι ο υποψήφιος κατέχει τα τυπικά προσό¬ 
ντα διορισμού, που απαιτούνται σύμφωνα με τα άρ¬ 
θρα 20 και 21 του ν. 2830/2000, όπως ισχύουν μετά το 
ν. 2915/2001 και το ν. 3090/2002. 

β. Ληξιαρχική πράξη γέννησης, η οποία έχει συνταχθεί 
το αργότερο εντός ενενήντα ημερών από την ημέρα 
γέννησης. 

γ. Προκειμένου για άνδρα πιστοποιητικό περί εγγρα¬ 
φής του στο μητρώο αρρένων Δήμου ή Κοινότητας και 
προκειμένου για γυναίκα πιστοποιητικό από το γενικό 
μητρώο των δημοτών. 

δ. Προκειμένου για άνδρα πιστοποιητικό του αρμόδιου 
στρατολογικού γραφείου ότι εκπλήρωσε τις στρατιωτι¬ 
κές του υποχρεώσεις ή ότι έχει νόμιμα απαλλαγεί από 
αυτές. 

ε. Πιστοποιητικό Γ ενικής Χρήσης του αρμόδιου Γ ρα¬ 
φείου Ποινικού Μητρώου. 

στ. Υπεύθυνη δήλωση, με την οποία δηλώνεται ότι: 

αα) δεν τελεί σε δικαστική συμπαράσταση, 

ββ) δεν έχει παυθεί με τελεσίδικη δικαστική απόφαση 
από θέση δημοσίου υπαλλήλου ή υπαλλήλου νομικού 
προσώπου δημοσίου δικαίου, δικαστικού λειτουργού, 
υποθηκοφύλακα και συμβολαιογράφου λόγω ποινικής 
καταδίκης, 

γγ) δεν έχει απολυθεί τελεσίδικα με απόφαση αρμό¬ 
διου συμβουλίου για πειθαρχικούς λόγους από θέση 
δημοσίου υπαλλήλου ή υπαλλήλου νομικού προσώπου 
δημοσίου δικαίου, δικαστικού λειτουργού, υποθηκοφύ¬ 
λακα και συμβολαιογράφου. 

ζ. Αποδεικτικό καταβολής στο Γραμματέα της Επι¬ 
τροπής ποσού εξέταστρων, το οποίο καθορίζουμε σε 
εξήντα (60) Ευρώ, για την κάλυψη μέρους των δαπανών 
του διαγωνισμού. 

Ο διαγωνισμός είναι ενιαίος για όλη τη Χώρα και γί¬ 
νεται κατά την αυτή ημέρα και ώρα για τις περιφέρειες 
όλων των Εφετείων. 

Τα θέματα είναι κοινά για τους υποψηφίους όλης της 
Χώρας και διατυπώνονται από Κεντρική Επιτροπή με 
έδρα το Υπουργείο Δικαιοσύνης. 

Οι υποψήφιοι διαγωνίζονται σε θέματα: 

α) Αστικού Δικαίου, β) Εμπορικού Δικαίου, γ) Πολιτι¬ 
κής Δικονομίας, δ) Κώδικα Συμβολαιογράφων, ε) Ειδι¬ 
κών νόμων της οροφοκτησίας και κάθετης ιδιοκτησίας, 
του Γ ενικού Οικοδομικού Κανονισμού, Δασικού Κώδικα, 
Φορολογίας μεταβίβασης ακινήτων από οποιαδήποτε 
αιτία και τελών χαρτοσήμου, των νόμων για τη σύστα¬ 
ση και το σκοπό του Οργανισμού Κτηματολογίου και 
Χαρτογραφήσεως Ελλάδος, για τη διαδικασία κτημα- 
τογράφησης, για τη δημιουργία Εθνικού Κτηματολογίου 
και για τη λειτουργία του Εθνικού Κτηματολογίου (του 
οργανωμένου συστήματος με το ν. 2664/1998) και για τις 
συμβάσεις επί κινητών ή απαιτήσεων υποκειμένων σε 
δημοσιότητα και για τις συμβάσεις παροχής ασφάλειας 
(ν. 2844/2000). Τα θέματα λαμβάνονται από την ύλη τη 
σχετική με τα καθήκοντα του συμβολαιογράφου και η 
εξέταση των μαθημάτων γίνεται με συνθετική παρου¬ 
σίαση πρακτικού θέματος και ερωτημάτων θεωρητικού 
χαρακτήρα. 

Οι υποψήφιοι εξετάζονται προαιρετικά σε μία έως δύο 
από τις ξένες γλώσσες, αγγλική, γαλλική, γερμανική. 

Οι εξετάσεις όλων των μαθημάτων είναι μόνο γρα¬ 
πτές. 

Από τους υποψηφίους διορίζονται σε κάθε Ειρηνοδι- 
κειακή Περιφέρεια οι επιτυχόντες κατά φθίνουσα σειρά 
και μέχρι την πλήρωση όλων των κενών θέσεων. 

Το πρόγραμμα του διαγωνισμού θα καθοριστεί με 
απόφαση της Κεντρικής Επιτροπής και θα αναρτηθεί 
στο Κατάστημα των Εφετείων Αθηνών και Θεσσαλο¬ 
νίκης. 

Οι κενές θέσεις συμβολαιογράφων κατά περιφέρειες 
Εφετείων είναι οι εξής: 


Α' Περιφέρεια Εφετείου Αθηνών 


Ειρηνοδικείο 

Αθηνών 

11 

Ειρηνοδικείο 

Αθηνών (Βύρωνος) 

1 

Ειρηνοδικείο 

Αθηνών (Αιγάλεω) 

1 

Ειρηνοδικείο 

Μαραθώνος (Άγιος Στέφανος) 

1 

Ειρηνοδικείο 

Λαυρίου (Κέα) 

1 

Ειρηνοδικείο 

Ταμυνέων (Αλιβέρι) 

1 

Ειρηνοδικείο 

Καρύστου (Μαρμάρι) 

1 

Ειρηνοδικείο 

Κύμης 

1 

Ειρηνοδικείο 

Χαλκίδας (Αυλίδα) 

1 

Ειρηνοδικείο 

Σκύρου 

1 

Β' Περιφέρεια Εφετείου Λαμίας 


Ειρηνοδικείο 

Δαύλειας 

1 

Ειρηνοδικείο 

Ιτέας 

2 

Ειρηνοδικείο 

Θερμοπυλών (Μώλος) 

1 

Ειρηνοδικείο 

Ελάτειας 

1 

Ειρηνοδικείο 

Δελφών 

3 

Ειρηνοδικείο 

Καρπενησιού 

1 

Ειρηνοδικείο 

Απεραντίων (Γρανίτσα) 

1 

Γ' Περιφέρεια Εφετείου Πειραιά 


Ειρηνοδικείο 

Πειραιά 

2 

Δ' Περιφέρεια Εφετείου Ναυπλίου 


Ειρηνοδικείο 

Σπάρτης 

1 

Ειρηνοδικείο 

Σπάρτης(Βρέσθενα) 

1 

Ειρηνοδικείο 

Ορχομενού (Λεβίδι) 

1 

Ειρηνοδικείο 

Επιδαύρου (Νέα Επίδαυρος) 

1 

Ειρηνοδικείο 

Ψωφίδος (Στεμνίτσα) 

1 


Ειρηνοδικείο Τριπόλεως (Άγιος Πέτρος) 1 

Ειρηνοδικείο Μάσσητος (Κρανίδι) 2 

Ειρηνοδικείο Ξυλοκάστρου 1 

Ειρηνοδικείο Τευθίδος (Λαγκάδια) 1 

Ειρηνοδικείο Καρύταινας 1 

Ειρηνοδικείο Άργους 1 

Ειρηνοδικείο Ναυπλίου 1 

Ειρηνοδικείο Τροπαίων (Βαλτεσινίκο) 1 

Ε' Περιφέρεια Εφετείου Καλαμάτας 
Ειρηνοδικείο Εράνης (Φιλιατρά) 1 

Ειρηνοδικείο Καλαμάτας 1 

Ειρηνοδικείο Πύλου 1 

Ειρηνοδικείο Φυγαλείας (Ν. Φυγαλεία Ζούρτσα) 1 

Ειρηνοδικείο Γυθείου (Αγιος Νικόλαος) 1 

Ειρηνοδικείο Κυπαρισσίας (Παραλία) 1 

ΣΤ' Περιφέρεια Εφετείου Πατρών 
Ειρηνοδικείο Πατρών 1 

Ειρηνοδικείο Προσχίου (Πλάτανος Ναυπακτίας) 1 

Ειρηνοδικείο Μυρτουντίων (Λεχαινά) 1 

Ειρηνοδικείο Αροανίας 1 

Ειρηνοδικείο Ελευσίνος (Κοντοβάζαινα) 1 

Ειρηνοδικείο Αποδοτίας (Άνω χώρα) 1 

Ειρηνοδικείο Σολίου (Μύτικας) 1 

Ειρηνοδικείο Αιγιαλείας (Αίγιο) 1 

Ζ' Περιφέρεια Εφετείου Κέρκυρας 

Ειρηνοδικείο Λευκίμμης (Πενταχώριο) 1 

Η' Περιφέρεια Εφετείου Ιωαννίνων 

Ειρηνοδικείο Πάργας 1 

Ειρηνοδικείο Θεσπρωτικού 1 

Θ' Περιφέρεια Εφετείου Λάρισας 
Ειρηνοδικείο Βόλου (Φέρες) 1 

Ειρηνοδικείο Παλαμά 1 

Ειρηνοδικείο Μουζακίου 1 

Ειρηνοδικείο Τυρνάβου 1 

Ειρηνοδικείο Λάρισας 1 

Ειρηνοδικείο Ελασσόνας 1 

Ειρηνοδικείο Σκιάθου 1 

Γ Περιφέρεια Εφετείου Δυτικής Μακεδονίας 
Ειρηνοδικείο Πρεσπών (Άγιος Γερμανός) 2 

Ειρηνοδικείο Καστοριάς (Μακροχώρι) 1 

ΙΑ' Περιφέρεια Εφετείου Θεσσαλονίκης 
Ειρηνοδικείο Θεσσαλονίκης 3 

Ειρηνοδικείο Λαγκαδά 1 

Ειρηνοδικείο Κατερίνης 1 

Ειρηνοδικείο Βέροιας 1 

Ειρηνοδικείο Ροδολείβους 1 

Ειρηνοδικείο Αλεξάνδρειας 1 

ΙΒ' Περιφέρεια Εφετείου Κρήτης 
Ειρηνοδικείο Αγίου Νικολάου 1 

Ειρηνοδικείο Ηρακλείου 1 

Ειρηνοδικείο Τζερμιάδων 1 

Ειρηνοδικείο Νεαπόλεως (Νεάπολη) 1 

ΙΓ' Περιφέρεια Εφετείου Αιγαίου 
Ειρηνοδικείο Άνδρου 1 

Ειρηνοδικείο Νάξου 1 

Ειρηνοδικείο Θήρας (Ανάφη) 1 

Ειρηνοδικείο Θήρας (Φηρά) 1 

Ειρηνοδικείο Καλλονής(Μήθυμνα) 1 

Ειρηνοδικείο Μυκόνου 1 

ΙΔ' Περιφέρεια Εφετείου Θράκης 
Ειρηνοδικείο Αλεξανδρούπολης (Φέρες) 1 

Ειρηνοδικείο Σταυρούπολης 1 

Ειρηνοδικείο Διδυμοτείχου 1 

Ειρηνοδικείο Δράμας 1 

Ειρηνοδικείο Ορεστιάδας 1 

Ειρηνοδικείο Σουφλίου 1 

ΙΕ' Περιφέρεια Εφετείου Δωδεκάνησου 
Ειρηνοδικείο Ρόδου 1 

Ειρηνοδικείο Κω (Καρδάμαινα) 1 

Ειρηνοδικείο Καρπάθου (Κάσος) 1 


Οι Προϊστάμενοι των Εφετείων και Πρωτοδικείων 
προς τους οποίους κοινοποιείται η προκήρυξη αυτή, 
παρακαλούνται να μεριμνήσουν για την ανάρτησή της 
σε εμφανές μέρος της υπηρεσίας τους, ώστε να ενη¬ 
μερωθούν οι ενδιαφερόμενοι, οι οποίοι πρόκειται να 
λάβουν μέρος στον διαγωνισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθμ. 37320 

Προκήρυξη διαγωνισμού για την πλήρωση κενών 
θέσεων ειδικών αμίσθων Υποθηκοφυλάκων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις: 

1) Των άρθρων 11 και 13 του ν. 2993/2002 (ΦΕΚ 58/26.3.2002 
τ.Α') όπως ισχύει σήμερα μετά την τροποποίηση με το 
αρ. 59 του ν. 3160/2003 (ΦΕΚ 165/Α'/2003) και 

2) Την υπ’ αριθμ. 62721/15.4.2002 απόφαση του Υπουρ¬ 
γού Δικαιοσύνης (ΦΕΚ 483/Β718.4.2002) όπως τροπο¬ 
ποιήθηκε με την υπ’ αριθμ. 145967/8.10.2003 (ΦΕΚ 1572/ 
Β'/2003) όμοια 

3) Την υπ’ αριθμ. 56558/2004 (ΦΕΚ 842/Β72004) από¬ 
φαση του Υπουργού Δικαιοσύνης «Μεταβίβαση αρμο¬ 
διοτήτων...», όπως ισχύει σήμερα. 

4) Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, προκηρύσσουμε: 

Διαγωνισμό για την πλήρωση κενών θέσεων ειδικών 
αμίσθων Υποθηκοφυλάκων της χώρας, ο οποίος θα δι- 
ενεργηθεί την 1 Ιουνίου 2007 στην έδρα του Πρωτοδι¬ 
κείου Αθηνών. 

Όσοι επιθυμούν τη συμμετοχή τους στο διαγωνισμό 
οφείλουν πέντε (5) ημέρες τουλάχιστον προ της ημέ¬ 
ρας ενάρξεως αυτού να υποβάλουν στο Γραμματέα 
της οικείας Τριμελούς Οργανωτικής Επιτροπής σχετική 
αίτηση με την οποία θα δηλώνουν απαραίτητα το Υπο¬ 
θηκοφυλακείο στο οποίο επιθυμούν να διορισθούν. 

Στην αίτηση συμμετοχής επισυνάπτονται: 

α. Πιστοποιητικό αρμόδιας αρχής, από το οποίο να 
προκύπτει ότι ο υποψήφιος κατέχει τα τυπικά προσόντα 
διορισμού, που απαιτούνται σύμφωνα με το άρθρο 13 
του ν. 2993/2002. 

β. Ληξιαρχική πράξη γέννησης, η οποία να έχει συ¬ 
νταχθεί το αργότερο εντός ενενήντα ημερών από την 
ημέρα γέννησης. 


γ. Επικυρωμένο φωτοαντίγραφο αστυνομικής ταυ¬ 
τότητας 

δ. Προκειμένου για άνδρα πιστοποιητικό του αρμόδιου 
στρατολογικού γραφείου ότι εκπλήρωσε τις στρατιωτι¬ 
κές του υποχρεώσεις ή ότι έχει νόμιμα απαλλαγεί από 
αυτές. 

ε. Πιστοποιητικό Γ ενικής Χρήσης του αρμόδιου Γ ρα¬ 
φείου Ποινικού Μητρώου. 

στ. Υπεύθυνη δήλωση με την οποία να δηλώνεται 
ότι: 

αα) δεν τελεί σε δικαστική συμπαράσταση, 
ββ) δεν παραπέμφθηκε με τελεσίδικο βούλευμα για 
κακούργημα ή πλημμέλημα για αδίκημα κλοπής, υπε¬ 
ξαίρεσης, απάτης, απιστίας, δωροδοκίας καταπίεσης, 
πλαστογραφίας, ψευδορκίας, ψευδούς καταμήνυσης, 
συκοφαντίας, δυσφήμισης και παράβασης καθήκοντος, 
και δεν καταδικάσθηκε αμετάκλητα για κακούργημα ή 
πλημμέλημα για αδίκημα από αυτά που αναφέρονται 
παραπάνω καθώς και ότι δεν εκκρεμεί σε βάρος του 
κατηγορία για κακούργημα ή πλημμέλημα ομοίως για 
τα αδικήματα που αναφέρονται παραπάνω, 
γγ) δεν παύθηκε, κατόπιν δικαστικής απόφασης από 
θέση δημοσίου υπαλλήλου ή υπαλλήλου Ν.Π.Δ.Δ. λόγω 
ποινικής καταδίκης ή πειθαρχικού αδικήματος και 
δδ) δεν έχει τιμωρηθεί με πειθαρχική ποινή δύο φορές 
την τελευταία διετία, εάν, κατά το χρόνο αυτό, υπηρε¬ 
τούσε σε κάποια υπηρεσία, η προϋπηρεσία της οποίας, 
απαιτείται ως προσόν διορισμού για το διορισμό σε 
θέση Υποθηκοφύλακα. 

ζ. Αποδεικτικό καταβολής στο Γραμματέα της Επι¬ 
τροπής ποσού εξετάστρων το οποίο έχει καθορισθεί 
σε 60 Ευρώ, για την κάλυψη μέρους των δαπανών του 
διαγωνισμού. 

Τα θέματα διατυπώνονται από Κεντρική Επιτροπή με 
έδρα το Υπουργείο Δικαιοσύνης. 

Οι υποψήφιοι διαγωνίζονται σε θέματα: 
α) Αστικού Δικαίου, β) Εμπορικού Δικαίου, γ) Πολιτι¬ 
κής Δικονομίας, δ) Κώδικα Συμβολαιογράφων, ε) Ειδι¬ 
κών νόμων της οροφοκτησίας και κάθετης ιδιοκτησίας, 
του Γ ενικού Οικοδομικού Κανονισμού, Δασικού Κώδικα, 
Φορολογίας μεταβίβασης ακινήτων από οποιαδήποτε 
αιτία και τελών χαρτοσήμου, των νόμων για τη σύστα¬ 
ση και το σκοπό του Οργανισμού Κτηματολογίου και 
Χαρτογραφήσεως Ελλάδος, για τη διαδικασία κτημα- 
τογράφησης, για τη δημιουργία Εθνικού Κτηματολογίου 
και για τη λειτουργία του Εθνικού Κτηματολογίου (του 
οργανωμένου συστήματος με το ν. 2664/1998) και για 
τις συμβάσεις επί κινητών ή απαιτήσεων υποκειμένων 
σε δημοσιότητα και για τις συμβάσεις παροχής ασφά¬ 
λειας (ν. 2844/2000). Τα θέματα λαμβάνονται από την 
ύλη τη σχετική με τα καθήκοντα του υποθηκοφύλακα. 
Η εξέταση των μαθημάτων γίνεται με συνθετική παρου¬ 
σίαση πρακτικού θέματος και ερωτημάτων θεωρητικού 
χαρακτήρα. 

Οι υποψήφιοι εξετάζονται προαιρετικά σε μία έως δύο 
από τις ξένες γλώσσες, αγγλική, γαλλική, γερμανική. 

Οι εξετάσεις όλων των μαθημάτων είναι μόνο γρα¬ 
πτές. 

Το πρόγραμμα του διαγωνισμού θα καθοριστεί με 
απόφαση της Κεντρικής Επιτροπής και θα αναρτηθεί 
στο Κατάστημα του Πρωτοδικείου Αθηνών. 

Οι κενές θέσεις των ειδικών αμίσθων Υποθηκοφυλά¬ 
κων κατά περιφέρεια Ειρηνοδικείων είναι οι εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


1) Περιφέρεια Ειρηνοδικείου Κρωπίας 
Υποθηκοφυλακείο Σπάτων 

2) Περιφέρεια Ειρηνοδικείου Τυρνάβου 
Υποθηκοφυλακείο Τυρνάβου 

3) Περιφέρεια Ειρηνοδικείου Αργοστολιού 
Υποθηκοφυλακείο Αργοστολιού 

4) Περιφέρεια Ειρηνοδικείου Ανδρίτσαινας 
Υποθηκοφυλακείο Ανδρίτσαινας 

Οι Προϊστάμενοι των Εφετείων και Πρωτοδικείων προς 
τους οποίους κοινοποιείται η προκήρυξη αυτή καθώς και 
οι Πρόεδροι των Δικηγορικών Συλλόγων, παρακαλού¬ 


νται να μεριμνήσουν για την ανάρτησή της σε εμφανές 
μέρος της υπηρεσίας τους, ώστε να ενημερωθούν οι 
ενδιαφερόμενοι, οι οποίοι πρόκειται να λάβουν μέρος 
στον διαγωνισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΠΑΝΟΥΡΗΣ 

